**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL žemės ploto pripažinimo svarbiu raseinių rajono mirklių kaimo bendruomenei, RIBŲ žemės plotui suformavimo“ projekto**

2020 m. birželio 5 d.

Raseiniai

|  |
| --- |
| ***1. Parengto projekto tikslai ir uždaviniai.*** |
| Raseinių rajono savivaldybės administracija, Raseinių rajono savivaldybės administracijos Architektūros ir teritorijų planavimo skyrius (toliau - Savivaldybė, Skyrius) gavo 2020 m. birželio 5 d. Raseinių rajono Mirklių kaimo bendruomenės raštą Nr. 13 „Dėl žemės sklypo“. Rašte prašoma žemės sklypą (pridėtoje schemoje plotas 0,1400 ha), esantį Raseinių sen., Mirklių k., laisvos valstybinės žemės fonde, pripažinti svarbiu bendruomenei ir priskirti jį prie neprivatizuojamų žemės sklypų. Raseinių rajono Mirklių kaimo bendruomenei yra skirta parama vietos projekto „Viešosios erdvės Mirklių kaime sutvarkymas ir pritaikymas įvairiapusiškiems vietos gyventojų poreikiams“ įgyvendinimui. Mirklių kaimo bendruomenė projektą norėtų įgyvendinti laisvos valstybinės žemės sklype, esančiame Mirklių k. Dėl sutikimo vykdyti šiame žemės plote numatytas projekte veikas, bendruomenė kreipėsi į NŽT prie ŽŪM Raseinių skyrių. Raseinių skyrius informavo, kad jie skyriui turi pateikti Raseinių rajono savivaldybės tarybos sprendimą dėl minėto sklypo pripažinimo svarbiu bendruomenei ir jo priskyrimo prie neprivatizuojamų žemės sklypų. Prie rašto bendruomenė prideda žemės ploto schemą, kaip ištrauką iš Gabšių kadastrinės vietovės žemės reformos žemėtvarkos projekto, 2020 m. birželio 4 d. įvykusio Raseinių rajono Mirklių kaimo bendruomenės visuotinio narių neeilinio susirinkimo protokolą Nr. 2, kuriame nutarta kreiptis į Raseinių r. savivaldybę, kad 0,14 ha žemės plotą pripažintų svarbiu bendruomenei. Šiame sklype bendruomenė planuoja statyti bendruomenės namus, kuriuose galėtų vykdyti veiklas ne tik šiltuoju metų laiku, bet ir šaltuoju, bus didesnis vaikų ir jaunimo bei suaugusiųjų laisvalaikio užimtumas.  Skyriaus parengtas sprendimo projektas teikiamas svarstyti artimiausiame Tarybos posėdyje. |
| ***2. Kokių pozityvių rezultatų laukiama.*** |
| Palankaus sprendimo priėmimo, sklypo įregistravimo Registrų centre ir galimybės naudotis šiuo sklypu savo reikmėms. |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių nenumatoma, projektas parengtas vadovaujantis Lietuvos Respublikos įstatymų, nutarimų nuostatomis. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Vertinimas nereikalingas. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Projektas derinamas pagal reglamentą, svarstomas komitetuose, ekonominių skaičiavimų ir finansavimo šaltinių nereikia. |
| ***6. Numatomo teisinio reguliavimo poveikio vertinimas(norminio pobūdžio teises aktams).*** |
| Parengtas teisinio akto projektas neprieštarauja norminio pobūdžio teisės aktams. |
| ***7. Projekto autorius ar autorių grupė.*** |
| Raseinių rajono savivaldybės administracijos Architektūros ir teritorijų planavimo skyrius. |

Skyriaus vyr. specialistė, atliekanti skyriaus vedėjo funkcijas Jurgita Žilytė-Mackevičienė